google/wiki40b huggingface dataset:
Peter Coles

Peter Coles (sündinud 4. juunil 1963 Newcastle upon Tyne'is Inglismaal) on Briti astrofüüsik ja kosmoloog.
Ta lõpetas 1985. aastal Cambridge'i Ülikooli füüsika erialal ja sai 1988. aastal Sussexi Ülikoolist doktorikraadi (PhD) teoreetilises füüsikas. Tema doktoritöö juhendaja oli John David Barrow. Ta töötas aastatel 1990–1999 Londoni Ülikooli kolledži Queen Mary matemaatikaosakonna õppejõuna, 1999–2007 Nottinghami Ülikooli astrofüüsika professorina ja 2007–2013 Walesis asuva Cardiffi Ülikooli teoreetilise astrofüüsika professorina.
Teadlasena uurib ta muuhulgas Universumi suuremastaabilist struktuuri, kosmilist mikrolaine-taustkiirgust, galaktikaparvi ja kosmoloogilisi mudeleid.

Tunnustus

Peter Coles on valitud Kuningliku Astronoomiaseltsi liikmeks
Retsiteerimine

Retsiteerimine (inglise keeles chanting) on teksti lugemine poollauldes, poolkõneldes rütmistatult, vaid mõnel noodil. Retsiteerimine on kasutusel paljudes vaimsetes ja religioossetes praktikates, liturgiates jm. palvete, mantrate, pühade tekstide jmt lugemisel. 
Ajalooliselt tagas oluliste tekstide järjepidev retsiteerimine nende säilimise enne üles kirjutamist. Paljud pühakirjad hoiti sellisel viisil alles läbi sajandite. 
Euroopa keskajal kujunes retsiteerimisest liturgiline muusika, mis omakorda sai aluseks tänapäeval tuntud klassikalisele muusikale.
Tallinna tänav (Viljandi)

Tallinna tänav on tänav Viljandis. Ühtlasi on tänav Tartu – Viljandi – Kilingi-Nõmme maantee ja Viljandi tee osa Viljandi linnas.
Tänav algab Vabaduse platsilt, ristub Tartu, Turu, Posti, Carl Robert Jakobsoni, Uue, Uku, August Maramaa puiestee, Pärna, Lembitu puiestee, Nurme, Musta tee, Looga, Rohelise ja Leola tänavaga ning läheb linna piiril üle Viljandi teeks. Uue tänava ristist kuni linna piirini olev tänavalõik on Viljandi tee linnasisene osa.
Tänava pikkus on 2160 m.

Ajalugu

Tänavat on linnaplaanidel nimetatud alates 18. sajandi lõpust. Tänava eestikeelset nime on mainitud aastast 1915. Aastal 1909 on mainitud saksakeelset nime Revalsche Straße ja 1915 venekeelset nime Ревельская ул. Kuni 1919. aastani oli Tallinna tänav linna piiriks.
Arville Puström-Uus

Arville Puström-Uus (1942. aastani Arville Uus; 30. mai 1921 Tallinn – 21. oktoober 2014 New Jersey) oli eesti kunstnik Ameerika Ühendriikides.
Ta lõpetas 1940. aastal Elfriede Lenderi Eragümnaasiumi. Aastatel 1940–1942 õppis ta Tartu Ülikooli arstiteaduskonnas ja aastast 1942 kunstikoolis Pallas.
1944. aastal põgenes ta Suure põgenemise lainega Saksamaale. Aastatel 1946–1949 õppis ta (Briti sõjaväe stipendiaadina) Düsseldorfi Kunstiakadeemias graafikat ja maalimist. Aastal 1949 siirdus ta USA-sse ja elas New Jersey osariigis. Ta on tegutsenud rakenduskunstnikuna lambivabrikus. Aastatel 1961–1980 tegutses ta Mendhamis (Morrise maakonnas) kunstiõpetajana, seejärel oli vabakunstnik.

Isiklikku

Ta oli aastast 1942 abielus Aksel Puströmiga (1920–2013), kes oli arst; neil oli tütar ja poeg, tütar Tiia Äärismaa on kunstnik.
Veskimöldre

Veskimöldre on Nõmme Pääsküla asumi, Laagri aleviku keskuse ja Harku raba ja metsa vahelisel alal paiknev uus elurajoon pindalaga üle 1,5 km² ja elanike arvuga umbes 3 000. Veskimöldre on Eesti suurim elamurajooniarendus.

Ajalugu

Veski-Möldre (nimetatud ka Möldreks) talu maadele on rajatud Veskimöldre elurajoon. 80-hektarise Veskimöldre I etappi hakati arendama 1995. aastal. Selle käigus valmisid 200 eramut ja 12 korterelamut. Esimesed kortermajad kerkisid Möldre teele 2000. aastal, viimased 2005. aastal arhitekt Kalle Rõõmuse projektide järgi.
Veskimöldre II etapi arendamist alustati 2015. aastal, mille raames lisandub elamurajooni 250 uut kodu 70 hektari suurusele alale. Täpsemalt 159 eramut ja 91 ridaelamuboksi.

Administratiivne kuuluvus

Peale väikese osa, mis asub Tallinna Nõmme linnaosa Pääsküla asumi alal, paikneb Veskimöldre suuremas osas Harju maakonna Saue vallas.

Probleemid

Sellise ebamäärase administratiivse kuuluvuse tõttu on jäänud korralikult lahendamata Veskimöldre ja Tallinna linna vahelisi ühendusteesid ja linnatransporti puudutavad küsimused, mistõttu on oluliselt kasvanud liikluskoormus Nõmmel ja eriti Pääsküla asumi tänavatel. See on viinud Pääsküla elanike protestideni Veskimöldrest lähtuva ligi 1 000 autoni päevas ulatuva transiitliikluse vastu, millest osa läbib Pääskülas selleks kohandamata kõnniteedeta kõrvaltänavaid ja transiitliiklusega juba üle kolme aastakümne üle koormatud Kadaka puiesteed ja Pärnu maanteed ning Nõmme keskust.

Vaadake ka neid

Möldre Tee Selts
Vilmos Énekes

Isiklikku

Vilmos Énekesi vanem vend István oli samuti tuntud Ungari poksija.
Vabariigi Presidendi asetäitmise seadus

Vabariigi Presidendi asetäitmise seadus anti dekreedina Riigihoidja poolt 6. aprillil 1938.
Seaduse algtekstile kirjutasid alla riigihoidja Konstantin Päts ja kohtuminister Johan Müller. Seadusel on 5 paragrahvi.
Seadus jõustus 22. aprillil 1938. Vabariigi Presidendi asetäitmise seadus on avaldatud Riigi Teatajas (RT 1938, 36, 313) ja Seaduste Kogu I köites (SK I 1938, 2, 3).
Christoph Sumann

Christoph "Sumi" Sumann (sündinud 19. jaanuaril 1976 Judenburgis) on endine Austria laskesuusataja, kes on võistles laskesuusatamise MK-etappidel aastatel 2000–2014. 
Sumann sai 2003. aasta MM-il Hantõ-Mansiiskis kaheksanda koha sprindis ning oli kümnes nii 20 km eraldistardiga sõidus, kui ka 12,5 km jälitussõidus. 2005. aasta maailmameistrivõistlustel Hochfilzenis suusatas ta viimast vahetust 4×7,5 km teatesõidus Austria meeskonnas, kes sai pronksmedali, kus peale tema osalesid veel Daniel Mesotitsch, Friedrich Pinter ja Wolfgang Rottmann. Austria kaotas võitjaks tulnud Norrale 43,3 sekundiga ja kasutas nelja lisa padrunit, Norra aga pidi samas kasutusele võtma seitse lisa padrunit. Hõbemedali saanud Venemaa kasutas viit lisalasku ja kaotas Norrale 26 sekundiga. 
2006. aasta olümpiamängudel Torinos oli Sumann jälitussõidus seitsmes ja 15 km ühisstardiga sõidus üheksas. 2007. aasta MM-il Anterselvas jäi tema parimaks tulemuseks seitsmes koht ühisstardiga sõidus. 2009. aasta MM-il Pyeongchangis sai Sumann kaks hõbemedalit, olles teine nii 15 km ühisstardiga sõidus, kus ka kaotas kaasmaalasele Dominik Landertingerile 8,9 sekundiga, kui ka 4×7,5 km teatesaõidus, kus ta sõitis viimast vahetust. 
Laskesuusatamise MK-võistlustel saavutas Sumann kuus etapivõitu. Esimene MK-etapi võit tuli 2001. aastal Osbrlies sprindis.
Kromatograafiline analüüs

Kromatograafiline analüüs ehk analüütiline kromatograafia on laboratoorne ainete lahutamise ja koostise uurimise meetod, kusjuures kasutatakse kromatograafilisi protseduure ainete (analüütide) esinemise ja nende suhtelise sisalduse määramiseks uuritavas proovis.
Kromatograafiline analüüs nõuab väga väikesi ainekoguseid (mikrogrammides). Oma olemuselt on kromatograafilised meetodid ainete lahutamise meetodid. Siiski on teatud lisaanalüüsidega võimalik neid meetodeid kasutada analüüsitava proovi kvalitatiivse ja kvantitatiivse koostise määramiseks. Oluline on eelnev teave proovi päritolu, saamise ja võimaliku koostise kohta. Analüütide määramise tõesuse tõstmiseks on mitmeid võimalusi. Näiteks kasutatakse etalonaineid, sise- ja välisstandardeid, analüüsi tingimuste varieerimist, sealhulgas erineva polaarsusega kolonnid. Tundmatu proovi korral on tihti lisaks vajalikud spektraaluuringud.
Proovi eeltöötlus kromatografeerimiseks peab olema adekvaatne ja silmas tuleb pidada võimalikke vigu nagu mittepüsivad protseduuri tingimused, analüütide termiline või katalüütiline lagunemine protsessi käigus, piikide kattumine, analüüdi liiga väike sisaldus proovis jt.
Leo Štarkov

Leo Štarkov (ka Leo Starkov; 16. märts 1942 – 25. mai 2003) oli eesti jalgpallur, poliitik ja karikaturist.

Sportlasena

1959. aastal kuulus ta jalgpalliklubi Tallinna Kalev Eesti NSV noortekoondisse väravavahina.
Ta tuli kaks korda Tallinna Norma koosseisus Eesti NSV meistriks (1967, 1970) ning sai neli hõbemedalit (1966, 1968, 1969 ja 1972).

Poliitikuna

Leo Štarkov oli aastatel 1990–1992 Vabariiklaste Koonderakonna esimees.
13. veebruaril 1992 valiti Leo Štarkov Eesti Komitee majanduskogusse, kuhu kuulus 15 tuntud majandusteadlastest ja majanduspraktikutest eksperti.

Isiklikku

Vabal ajal joonistas karikatuure, tema karikatuure on avaldatud ka ajakirjas Pikker.
Leo Štarkov suri 25. mail 2003 ja ta maeti 29. mail 2003 Pärnamäe kalmistule.
Salat-euterpepalm

Levila ja kasvukoht

Euterpepalmi perekonna kaheksa liiki kasvavad Kesk- ja Lõuna-Ameerikas, Belize'ist lõunas kuni Brasiilia ja Peruuni. Peamiseks kasvukeskkonnaks on soo või perioodilise tõusu ja mõõnaga jõekaldad.

Kirjeldus

Salat-euterpepalmid on sihvakad, 15–30 meetri kõrgused, kuni kolme meetri pikkuste lehtedega puud. 
Palmi viljaks on assai – väike, ümar, mustjaslilla luuvili, mille ümbermõõt on u 25 mm. Väliselt sarnaneb assai viinamarjaga, kuid on väiksem ja vähema viljalihaga. Viljaliha on õhuke, u 1 mm paksune. See ümbritseb kogukat seemnekesta, milles on üks 7–10 mm suurune seeme. Seeme moodustab viljast u 80%. Viljad kasvavad 500–900-marjalistes kobarates. Palm viljub kaks korda aastas.

Kasutamine

Salat-euterpepalmi kasvatatakse tema viljade – assaide pärast. Salat-euterpepalmi lähedast liiki söödavat euterpepalmi kasvatatakse söödava palmisüdamiku saamiseks.
Assaid moodustavad mitmete Brasiilia Amazonase põlisrahvuste toidumenüüs põhiosa – kuni 42% kogu tarbitud toidu kaalust.
Cottbus

Ajalugu

Cottbusi on esimest korda mainitud 1156. aastal.
Cottbus on sorbide kultuuri keskus.
Linnas asub Brandenburgi tehnikaülikool.
Linnas tegutseb jalgpalliklubi FC Energie Cottbus.
Ben Hilli maakond

Ajalugu

Maakond moodustati 1906. aastal.
2006. aasta laskesuusatamise maailmameistrivõistlused

2006. aasta laskesuusatamise maailmameistrivõistlused toimusid 12. märtsini Pokljukas Sloveenias. Kuna olümpiaaastal eraldi maailmameistrivõistlusi ei peeta ja segateatesõit Torinos olümpiamängude kavva ei kuulunud, siis peeti ainult sel alal MM-võistlus.
48 (Tallinna bussiliin)

Tallinna bussiliin 48 on Tallinna bussiliin, mida teenindab Tallinna Linnatranspordi AS. 
Bussiliin ühendab Südalinna asumit Kesklinnas Pelguranna asumiga Põhja-Tallinnas, läbides Lilleküla ja Pelgulinna. Liin saab alguse Viru Keskuse bussiterminalist. 
Enne 1. novembrit 2016 oli 48 ekspressliin, mis ei peatunud Vabaduse väljaku ja Sõle peatusete vahel.
Messier 79

Messier 79 (ka M79 ja NGC 1904) on kerasparv, mis asub Jänese tähtkujus.
Parve avastas 26. oktoobril 1780 Prantsuse astronoom Pierre Méchain ja teatas sellest Charles Messierile. Messier vaatles parve sama aasta 17. detsembril ja lisas selle oma kataloogi. 
M79 asub Maast 41 000 ja Linnutee keskosast 60 000 valgusaasta kaugusel. Parve asukoht on ebatavaline, sest see asub Maalt vaadates Linnutee keskosa taga ning arvatakse, et see pole tekkinud Linnuteel vaid on osa Suure Peni kääbusgalaktikast, mida Linnutee on endasse tõmbamas. Messier 79 diameeter on 104 valgusaastat ja see sisaldab üle 150 000 tähe. Parve vanus on 11,7 miljardit aastat.
Kalandrimine

Kalandrimine ehk kalandreerimine (inglise calendering) on kangasmaterjali viimistlemine kalandri abil.
Kalandrimise tulemusena muutub kangasmaterjal siledamaks ja läikivamaks.
Lääne-Ukraina

Lääne-Ukraina on Austria-Ungari ja Rzeczpospolita koosseisu kuulunud praeguse Ukraina alad.
Lääne-Ukraina moodustavad Galiitsia (Lvivi oblast, Ternopili oblast, Ivano-Frankivski oblast), Volõõnia (Volõõnia oblast, Rivne oblast, mõnikord ka Žõtomõri oblasti lääneosa), Bukoviina (Tšernivtsi oblast) ja Taga-Karpaadi oblast. Mõnikord loetakse Lääne-Ukraina alla kuuluvaks ka Hmelnõtskõi oblast. Lääne-Ukraina suurimaks linnaks on Lviv.
Lääne-Ukraina kuulus algselt Poola-Leedu Rzeczpospolitale, kuid 18. sajandil toimunud Poola jagamiste käigus ala jagati - Galiitsia läks 1772. aastal Austriale, ning Volõõnia 1795. aastal Vene keisririigile.
Peale esimest maailmasõda ning Nõukogude-Poola sõda jagati ala - Galiitsia ja Volõõnia läksid Poolale, Taga-Karpaatia Tšehhoslovakkiale ja Bukoviina Rumeeniale. Ülejäänud ala läks Nõukogude Liidu kontrolli alla.
Peale Tšehhoslovakkia okupatsiooni Natsi-Saksamaa poolt vallutas Ungari 15. märtsil 1939 Taga-Karpaatia üle; peale kallaletungi Poolale septembris 1939 langesid ka Galiitsia ja Volõõnia Nõukogude võimu alla. 1940. aastal vallutas NSVL ka Rumeenialt Bukoviina, ning 1944. aastal Ungarilt Taga-Karpaatia.
1940.-1950. aastatel toimus just Lääne-Ukrainas suurim Nõukogude-vastane tegevus Ukrainas - Stepan Bandera ja Roman Šuhhevõtši juhitud UPA partisanid.
Piirkond on tugevalt ukrainakeelne ja rahvuslik - 1. detsembril 1991 toimunud Ukraina iseseisvusreferendumil toetas Lääne-Ukrainas iseseisvust igas oblastis üle 90% hääletanutest. Lääne-Ukrainas on populaarsed läänemeelsemad poliitikud, nagu Viktor Juštšenko ja Julija Tõmošenko. Samas on Bukoviinas ning Taga-Karpaatias palju rahvusvähemusi (peamiselt rumeenlased, Taga-Karpaatias ka ungarlased).
Virumaa Fond

Virumaa Fond on aastal 1988 loodud organisatsioon. See loodi eesmärgiga edendada Virumaa arengut. 2002. aasta seisuga oli organisatsiooni tegevus peatatud.
Aastatel 1988-1992 andis organisatsioon välja ajalehte Virumaa Teataja.
Alo Tarjo

Alo Tarjo (kuni 21. maini 1937. aastal Aleksander Tunderberg) (21. september 1896 Tallinn – ) oli eesti ohvitser (kapten). 
Teenis muuhulgas Kaitseliidu Tallinna Malevas. 
Teises maailmasõjas oli Alo Tarjo 1941. aastal moodustatud 36. Kaitsepataljon "Arensburg" 1. ülem.
Alo Tarjo arreteeriti 1950. aastal ning süüdistati nõukogude julgeolekuorganite poolt Vene SFNV KrK §58-1a alusel "Kontrrevolutsioonilises tegevuses, mis on suunatud tööliste ja talupoegade nõukogude võimu ja nende poolt NSV Liidu ja liiduvabariikide Põhiseaduse alusel valitud NSVL, liiduvabariikide ja autonoomsete vabariikide töölis-talupoegade valitsuste kukutamisele, õõnestamisele, nõrgendamisele või NSV Liidu välisturvalisuse ja põhiliste proletariaatliku revolutsiooni majanduslike, poliitiliste ja rahvuslike saavutuste õõnestamisele".
Peter Reinhold von Sivers

Peter Reinhold von Sivers (13. (ukj 24.) mai 1760 – 9. (ukj 21.) aprill 1835 Heimtali) oli põllumees ja Liivimaa rüütelkonna tegelane.

Elulugu

Ta sündis Õisu mõisniku Friedrich Wilhelm von Siversi (1716−1781) ja tema teise abikaasa Anna von Schulze pojana. 1776. aastal immatrikuleeriti ta Leipzigi ülikooli tudengiks. 1783. aastal sai temast Pärnu kreisikohtu assessor, 1786. aastal Pärnu ja 1789. aastal Viljandi kreisikohtunik. Asehalduskorra ajal oli 1792−1795 Pärnu kreisi aadlimarssal. 1803−1806 oli ta Liivimaa Maakrediidiseltsi eesti distrikti direktsiooni direktor ja 1806−1809  seltsi ülemdirektor. Valiti Pärnumaa kreisisaadikuks. 1818−1833 oli Liivimaa maanõunik. Valiti Liivimaa Üldkasuliku ja Ökonoomilise Sotsieteedi tegevliikmeks. Hiljem oli Pärnu-Viljandi koolikreisi auinspektor. Vastustas pärisorjust.

Perekond

Ta oli kolm korda abielus. 1783. abiellus ta Katharina Louise von Staudeniga (1763−1785), kes suri 1785. aastal sünnitusel. 1788. aastal naitus ta Eva Charlotte von Meyeriga (1763−1827), kuid lahutas temast juba 1795. aastal; sellest liidust sündis kolm last. Viimaks abiellus ta 1802. aastal Katharina Charlotte von Wrangelliga (1777−1848), kellega tal oli kümme last.

Heimtali mõis

1785. aastal võttis ta üle Kurvitsa mõisa juhtimise, mis 1793. aastal nimetati ümber Heimtaliks. 1799. aastal põles ühekorruseline poolkelpkatusega härrastemaja maha.
Arutlus

Nimetus

Traditsioonilises loogikas on arutluse mõistega analoogiline järelduse mõiste. Erinevus siinsest arutluse mõistest seisneb selles, et järeldust vaadeldakse koosnevana propositsioonide asemel otsustustest. Neid otsustusi nimetatakse eeldusteks ja tuletiseks.
Termin "arutlus" ei ole lõplikult juurdunud. Arutlust võiks põhimõtteliselt nimetada ka järelduseks, sest erinevus propositsioonide ja otsustuste vahel ei etenda selles kontekstis põhimõttelist osa. Et aga arutluste puhul kasutatakse sõna "järeldus" matemaatika eeskujul, siis tekitaks niisugune sõnakasutus kahemõttelisuse sõna "järeldus" eri tähenduste tõttu. On kasutatud ka inglise keele eeskujul sõna "argument".

Arutluse esitamise vorm

Arutluse väljenduses esitatakse kõigepealt eeldus(ed) ning seejärel järeldus. Järeldus eraldatakse eeldus(t)est kas pika rõhtkriipsuga eelduste all ja ühtlasi järelduse kohal või sõnadega "järelikult" (traditsiooniline väljend), "seega", "niisiis" (on ka teisi väljendeid). Formaalsema esituse puhul kasutatakse näiteks tähistust p₁, p₂, ..., pₙ; pₙ₊₁, kus pᵢ (1≤i≤) on propositsioonid.

Arutluse kehtivus

Arutlust, milles järeldus järeldub eeldus(t)est, nimetame kehtivaks. Arutlus on kehtiv (ehk kehtib), kui pole loogiliselt võimalik, et kõik eeldused oleksid tõesed ja järeldus väär.

Eelduste koondamine

Kui arutlusel on mitu eeldust, siis võib arutluse taandada ühe eeldusega arutluseks. Selleks tuleb eeldusi väljendavad laused ühendada sõnaga "ja". Nii saadud lause väljendab eelduste konjunktsiooni.

Arutluste rakendamine

Arutlusi rakendatakse tavaliselt argumentides: kehtiv arutlus kuulub näiteks tõestuse juurde.
Sõna "järelikult" arutluse esituses viitab sellele, et lugeja ja kuulaja, kes usub eeldusi, peaks uskuma ka järeldust.
Fangi keel

Fangi keel on bantu keelte hulka kuuluv keel. Kõige rohkem selle keele kõnelejaid leidub Ekvatoriaal-Guineas (534 000, 2011. aasta seisuga). Veel kõneldakse fangi keelt Gabonis, Kamerunis, Kongos ning São Tomé ja Príncipes. Kogukõnelejate arv on ligi 1,3 miljonit (2011). Nendes riikides on keel väga suure tähtsusega ning kasutatav igapäevases suhtluses ja kõnelejaid on igas vanuses. Siiski on keel peamiselt suuline, kirjalikes materjalides seda eriti ei kasutata.  Alates aastast 1995 on peamiselt kasutusel ladina tähestik. Keelel on mitu erinevat dialekti.

Keele struktuur

Fangi keele grammatika on üsna lihtne võrreldes mõne muu sama keelerühma keelega. Keeles on 11 erinevat klassi. Kindlalt on paika pandud, milline nimisõna kuulub millisesse klassi. Keeles esinevad ainult mõned üksikud ebaharilikud häälikud.
Täishäälikud – a, e, i, o, u, y, œ, ã 
Kaashäälikud – b, d, f, g, h, k, l, m, n, r, s, v, w, z

Arvsõnad

Arvud ühest kümneni fangi keeles. 
1 – fokh
2 – bè
3 – lal
4 – nè
5 – tan
6 - samè
7 – nzaŋgwal
8 – ôŋwam
9 – ébul
10 - awôm

Keelenäited

M'bolo; M'bolani – Tere, vastavalt ühele või mitmele inimesele.
Am'bolo; Am'bolani – Vastutervitus.
Y'o num vah? – Kuidas sul läheb?
M'a num vah – Mul läheb hästi.
Wa kuh vay? – Kuhu sa lähed?
Ma kuh Andah – Ma lähen koju.
Ma ke see-kolo – Ma lähen kooli.
Ma ke ma woolou – Ma lähen jalutama.
Ma woh zeng – Ma olen näljane.
Ma cuma adji – Ma tahan süüa.
Ma kwan – Ma olen haige.
Ma wok ki Fang – Ma ei saa fangi keelest aru.
Ma kobe ki Fang – Ma ei räägi fangi keelt.
Ma wok Flacci – Ma saan prantsuse keelest aru.
Wa dzon ah dzeh? – Mida sa ütlesid?
Ma dzon ah... – Ma ütlesin, et …
A tara dzam! – Püha jumal!
Akiba – Aitäh.
Sõjaväeluure

Sõjaväeluure Eestis

Eesti Vabariigis on sõjaväeluure keskasutuseks Kaitseväe Peastaabi Luureosakond J2 (sõjaline luure ja vastuluure). Eesti sõjaväeluure tegevuse kohta aastatel 1918–1940 vaata Sõjavägede Staabi II osakond.
Nordic Optical Telescope

Nordic Optical Telescope (NOT) on Põhjamaade ühine teleskoop Kanaari saartel La Palmal.
NOT asub saare põhjaosas Garafía vallas Roque de los Muchachose observatooriumis. Teleskoobi geograafilised koordinaadid on 28° 45′ 26″ N, 17° 53′ 6″ W ja kõrgus merepinnast 2382 meetrit.
Teleskoop valmis 1988. aastal ja võeti kasutusele 1989. aastal. Seda finantseerivad ühiselt Island, Norra, Rootsi, Soome ja Taani, kuid vaatlusi võivad sooritada ka kõigi teiste riikide astronoomid.
NOT on Ritchey-Chrétieni tüüpi teleskoop. Teleskoobi peapeegli läbimõõt on 2,56 meetrit. NOT oli esimene suurem teleskoop, mis kasutab aktiivoptikat.
Projekti haldab ühendus NOTSA, mille direktor on taanlane Johannes Andersen.

Ajalugu

Arutelu ühise teleskoobi ehitamise üle algas aastal 1980. Aastal 1982 moodustati esialgsete uuringute läbiviimiseks komisjon. Aasta hiljem sai projekt esimesed rahaeraldised, mis võimaldasid hakata tegelema koha otsimise ja teleskoobi ehituse üksikasjadega. Detsembris 1983 eraldas Põhjamaade Ministrite Nõukogu NOT-i projektile 8 miljonit Rootsi krooni. Norra, Rootsi, Soome ja Taani riik lisasid omalt poolt 21 miljonit krooni.
Aastal 1984 loodi ühendus NOTSA (The Nordic Optical Telescope Scientific Association). Aastal 1985 lepiti kokku konstruktsiooni üksikasjades ja asukohas.
Aastal 1997 liitus projektiga ka Island.

Tähelepanu äratanud avastusi

Aastal 2002 uurisid Lopez-Corredoira ja Gutierrez galaktikat NGC 7603 ja tema lähedal asuvat teist galaktikat, mis olid juba 1970. aastatel anomaalse standardmudelile mittevastava punanihkega tähelepanu äratanud. Nende vaatlustulemused kinnitasid anomaaliat. Lisaks avastasid nad galaktikate lähedusest kaks kvasarisarnast objekti, mille punanihked erinesid galaktika NGC 7603 omast veelgi rohkem kui kõrvalasuva galaktika oma.
Harju-Madise uus kalmistu

Harju-Madise uus kalmistu on kalmistu Harju maakonnas Lääne-Harju vallas Madise külas. Kalmistu on tunnistatud riiklikuks kultuurimälestiseks.
Kalmistu jääb Harju-Madise kirikust kagusse. Kalmistu rajati arvatavasti 20. sajandi esimestel kümnenditel.
Hordaland

Loodus

Suurim fjord on 179 km pikkune Hardangeri fjord, mis läbib maakonda edela-kirde suunas. Maakonnas asub umbes pool Hardangervidda rahvuspargist.
KLM Cityhopper

Ajalugu

Tegevust alustati 1. aprillil 1991, lende alustati samal aastal. KLM Cityhopper tekkis NHL CityHopperi ja Netherlinesi ühinemisel. KLM restruktureerimise plaanidega ühendati KLM-i peamiselt regionaalseid lende tegevad tütarfirmad KLM Cityhopperi nime alla novembris 2002. Selle omanik on 100% KLM ja töökohti on 910 (seisuga märts 2007).

Sihtkohad

Mitut KLM-i Euroopa-sisest liini opereerivad samaaegselt KLM ja KLM Cityhopper, sõltuvalt kellaajast, nädalapäevast ja aastaajast.
Mais 2014 alustati lende uutel liinidel: Bilbaosse (Hispaania), Torinosse (Itaalia) ja Zagrebi. Zagreb pidi olema hooajaline liin, kuid nüüdseks on liin töös aasta läbi.

Pardateenindus

KLM Cityhopper pakub kõikidel reisidel reisijatele tasuta jooke ja einet. Maksuvabu poode pole.
Rübjagi neem

Rübjagi neem on neem Saare maakonnas Muhu vallas Võilaiul.
Neeme koordinaadid on 58° 31′ N, 23° 23′ E.
Gonzales (Texas)

Gonzales on linn Texase osariigis, Ameerika Ühendriikides. Elanikkond oli 2010. aasta rahvaloendusel 7 237 inimest. See on Gonzales Gonzalese maakonna halduskeskus.
Eesti Raadio Kontsertorkester

Eesti Raadio Kontsertorkester oli aastatel 1944–1998 Eesti Raadio juures tegutsenud orkester.
Orkester vahetas tegevusaja jooksul mitu korda nime, olles näiteks Eesti Raadio džässorkester, Eesti Raadio estraadiorkester (lühend: EREO), Eesti Televisiooni ja Raadio Estraadiorkester.
Orkester lindistas palju Eesti heliloojate levimuusikat. Kokku on Eesti Raadio fonoteegis üle 5000 orkestri mängitud salvestise.
Orkester pälvis aastal 1974 aunimetuse Eesti NSV teeneline orkester.
Karrueche Tran

Lapsepõlv

Karrueche oli oma vanemate kahest lapsest vanim ja kasvas üles mitmekultuurilises perekonnas. Tema isa on mustanahaline; tema ema on vietnamlane.

Karjäär

Tran alustas oma karjääri fotomodellina. Kunagi Chris Browni tüdruksõbrana kuulsus Karrueche on saanud menukaks näitlejaks ja tegi mõned kiidetud osatäitmised erinevates filmides. Tuntumad on tema rollid teleseriaalides "The Bay" ja "Vanity". Trani läbimurre toimus 2017. aastal pearolliga filmis Claws ("küünised"). Praegu töötab ta telekanalis Turner Network Television.

Tunnustus

Karrueche Tran võitis Emmy auhinna oma digitaalse seeria Bay.

Huvitavad faktid

Tüli Soulja Boy ja Chris Browni vahel sai alguse pärast seda, kui Soulja Boy väitis, et Brown ähvardas teda, kuna ta like’is Browni eks-sõbratari Karrueche Tran'i pilti Instagramis. Seejärel kutsus Brown räppari välja ja pakkus talle tüli lahendamiseks poksimatši.
ESSEC Business School

ESSEC Business School on Cergyis, La Défense'i, Singapuris, Rabati ja Mauritiuse asuvate linnakutega Euroopa äriülikool. Tegu asutati 1907. aastal.
Financial Timesi edetabelis platseerus ESSEC 2015. aastal Euroopa äriülikoolide seas 16. kohale. Selle EMBA-programm on maailmas 45. kohal.
Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehed ja poliitikud, nt Tony Estanguet (olümpiavõitja) või Fleur Pellerin (Minister).